Dhinaca kale dib u dhaca iyo nasiib darada ugu weyn ee haleeshay wasaaradaha qaar ayaa ah AGAASIMAYAAL GUUD oo ku daxaleystay oo tan iyo sanadkii 2008-dii kursiga ku fadhiyay kuwaas oo 99% garaafkooda aqooneed aanu gaarsiisneyn heerka dugsiga dhexe hase yeeshee fursad ku helay waqti aad looga baqayay in xil dowladeed la qabto, agaasime yaashani waxey si afduub ah u heystaan awoodii wasaarada oo dhan , qaar kamid ah maleeshiyo beeshooda ah oo loo huwiyay shaar ciidan qaran ayaaba ka taliya xarunta wasaarada, waxeyna wasiir walbo oo loo magacaabo wasaarada ku hagaan hanaanka boobka iyo wax isdaba marinta ku dhisan maadaama wasiirada ay yihiin kuwo baahi xoog lahi ka muuqato kana go’an tahay in jeebabka oo dhan hal mar wada buuxsadaan.
